CELEX: 32004R1845
Language: lt
Date: 2004-10-22 00:00:00
Title: 2004 m. spalio 22 d. Komisijos reglamentas (EB) Nr. 1845/2004, papildantis Reglamento (EB) Nr. 2400/96 dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ priedą (Tergeste, Lucca, Miele della Lunigiana ir Άγιος Ματθαίος Κέρκυρας (Agios Mathaios Kerkyras))

23.10.2004   
            
            
               LT
            
            
               Europos Sąjungos oficialusis leidinys
            
            
               L 322/14
            
         
      KOMISIJOS REGLAMENTAS (EB) Nr. 1845/2004
   2004 m. spalio 22 d.
   papildantis Reglamento (EB) Nr. 2400/96 dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ priedą (Tergeste, Lucca, Miele della Lunigiana ir Άγιος Ματθαίος Κέρκυρας (Agios Mathaios Kerkyras))
   
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 ir 4 dalis,
   kadangi:
   
               (1)
            
            
               Pagal Reglamento (EEB) Nr. 2081/92 5 straipsnį Italija Komisijai pateikė tris paraiškas įregistruoti Tergeste, Miele della Lunigiana ir Lucca pavadinimus kaip kilmės nuorodas, Graikija pateikė Komisijai paraiškas įregistruoti Άγιος Ματθαίος Κέρκυρας (Agios Mathaios Kerkyras) pavadinimą kaip geografinę nuorodą.
            
         
               (2)
            
            
               Pagal minėto reglamento 6 straipsnio 1 dalį buvo nustatyta, kad šios paraiškos atitinka visus to reglamento reikalavimus, visų pirma, jose pateikta visa minėto reglamento 4 straipsnyje numatyta informacija.
            
         
               (3)
            
            
               Šio reglamento priede nurodytus pavadinimus paskelbus Europos Sąjungos oficialiajame leidinyje
                   (2), Komisija negavo nė vieno pagal Reglamento (EEB) Nr. 2081/92 7 straipsnį pareikšto protesto.
            
         
               (4)
            
            
               Todėl šiuos pavadinimus reikėtų įrašyti į „Saugomų kilmės vietos nuorodų ir saugomų geografinių nuorodų registrą“ ir tokiu būdu juos saugoti visoje Bendrijoje kaip saugomas kilmės vietos nuorodas.
            
         
               (5)
            
            
               Šio reglamento priedas papildo Komisijos reglamento (EB) Nr. 2400/96 (3) priedą,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytais pavadinimais papildomas Komisijos reglamento (EB) Nr. 2400/96 priedas, ir į Reglamento (EEB) Nr. 2081/92 6 straipsnio 3 dalyje numatytą „Saugomų kilmės vietos nuorodų ir saugomų geografinių nuorodų registrą“ jie įrašomi kaip saugomos kilmės vietos nuorodos (SKVN) ir saugomos geografinės nuorodos (SGN).
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 22 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 208, 1992 7 24, p. 1. Reglamentas su paskutiniais pakeitimais, padarytais Komisijos Reglamentu (EB) Nr. 1215/2004 (OL L 232, 2004 7 1, p. 21).
   
      (2)  OL C 303, 2003 12 13 (Tergeste).
   
      OL C 321, 2003 12 31, p. 39 (Miele della Lunigiana).
   
      OL C 321, 2003 12 31, p. 45 (Lucca).
   
      OL C 321, 2003 12 31, p. 43 (Agios Mathaios Kerkyras).
   
      (3)  OL L 327, 1996 12 18, p. 11. Reglamentas su paskutiniais pakeitimais, padarytais Reglamentu (EB) Nr. 1486/2004 (OL L 273, 2004 8 21, p. 9).
   
      PRIEDAS
      EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI
      Riebalai (sviestas, margarinas, aliejai, ir t. t.)
      ITALIJA
      Tergeste (SKVN)
      Lucca (SKVN)
      GRAIKIJA
      Agios Mathaios Kerkyras (SGN)
      Kiti gyvūninės kilmės produktai (kiaušiniai, medus, įvairūs pieno produktai, išskyrus sviestą ir t. t.)
      ITALIJA
      Miele della Lunigiana (SKVN)